 (ร่างเอกสารประกาศ)

 ประกาศการประปาส่วนภูมิภาคเขต 4 เลขที่ **กปภ.ข.4- ………./2558**

 เรื่อง ประกวดราคา**โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปา**

 **ส่วนภูมิภาคสาขาภูเก็ต จังหวัดภูเก็ต ด้วยวิธีการทางอิเล็กทรอนิกส์ (e-Auction)**

------------------------------

 ด้วยการประปาส่วนภูมิภาคเขต 4 มีความประสงค์จะประกวดราคา **โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปาส่วนภูมิภาคสาขาภูเก็ต จังหวัดภูเก็ต ด้วยวิธีการทางอิเล็กทรอนิกส์ (e-Auction)** ราคากลางของงานจัดซื้อในการประกวดราคาครั้งนี้ตลอดอายุสัญญา 5 ปี เป็นเงินทั้งสิ้น 48,012,000.- บาท (เงินสี่สิบแปดล้านหนึ่งหมื่นสองพันบาทถ้วน) หรือ 13.14 บาท/ลบ.ม. (รวมภาษีมูลค่าเพิ่มแล้ว) **ผู้เสนอราคาจะต้องมีคุณสมบัติดังต่อไปนี้**

 1. ผู้ประสงค์จะเสนอราคาต้องเป็นนิติบุคคลประเภทบริษัท จำกัด หรือบริษัทมหาชน จำกัด หรือห้างหุ้นส่วนจำกัด หรือห้างหุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ซึ่งอาจเป็นรายเดียวหรือหลายรายรวมกันในลักษณะกิจการร่วมค้า (Joint Venture) ในกรณีที่ผู้เสนอราคาเป็นกิจการร่วมค้า (Joint Venture) จะต้องเป็นนิติบุคคลหรือผู้เข้าร่วมไม่เกิน 3 ราย และ/หรือถ้าไม่สามารถจดทะเบียนเป็นนิติบุคคลร่วมค้า (Joint Venture) ได้ในวันยื่นซองประมูล จะต้องมีหนังสือรับรอง หรือบันทึกความเข้าใจการร่วมค้า จากผู้ที่มีอำนาจทุกนิติบุคคล และเมื่อได้รับการคัดเลือกเป็นผู้ชนะการประมูลด้วยระบบอิเล็กทรอนิกส์ จะต้องจดทะเบียนร่วมค้าให้เรียบร้อยก่อนลงนามในสัญญา

2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3. มีทุนจดทะเบียนหรือทุนจดทะเบียนรวมของนิติบุคคลหรือกิจการร่วมค้า ที่ชำระค่าหุ้นแล้วก่อนวันยื่นข้อเสนอไม่ต่ำกว่า 5 ล้านบาท

4. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นและ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

5. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

6. ผู้ประสงค์จะเสนอราคาต้องผ่านการพิจารณาตรวจสอบคุณสมบัติเบื้องต้นและคุณสมบัติทางเทคนิคโดยมีความถูกต้องเป็นไปตามรายละเอียดเงื่อนไข จึงจะมีสิทธิ์ได้รับการคัดเลือกให้เข้าเสนอราคา

7. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

8. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

2/๙.คู่สัญญาต้องรับ...

- 2 –

9. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

 กำหนดยื่นเอกสารประกวดราคาซื้อด้วยวิธีการทางอิเล็กทรอนิกส์ในวันที่ .............................ระหว่างเวลา **10.00 น.** ถึงเวลา **10.30 น. ณ** **ห้องประชุมการประปาส่วนภูมิภาคเขต 4** ผู้สนใจติดต่อขอรับ/ซื้อเอกสารประกวดราคาซื้อด้วยวิธีการทางอิเล็กทรอนิกส์ในราคาชุดละ **1,070.-**บาท (ค่าเอกสาร **1,000.-** บาท ภาษีมูลค่าเพิ่ม **70.-** **บาท)** ได้ที่ งานการเงิน กองบัญชีและการเงิน การประปาส่วนภูมิภาคเขต 4 เลขที่ 31/15 ม.3 ถ.สุราษฎร์ - พุนพิน ต.วัดประดู่ อ.เมือง จ.สุราษฎร์ธานี 84000 ระหว่างวันที่.......................................ถึงวันที่...............................ในวันและเวลาทำการสำหรับวันสุดท้ายจะติดต่อขอรับ/ซื้อเอกสารฯ ได้ในเวลา **08.30 น. – 14.30 น**. หรือสอบถามทางโทรศัพท์หมายเลข (077) 200517 ในวันและเวลาราชการ

 ประกาศ ณ วัน .....................................………………



เอกสารประกวดราคาซื้อด้วยวิธีการทางอิเล็กทรอนิกส์ เลขที่ **กปภ.ข.4- ………/2558**

**โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปาส่วนภูมิภาคสาขาภูเก็ต**

**จังหวัดภูเก็ต**

ตามประกาศการประปาส่วนภูมิภาคเขต 4 ลงวันที่ **.....................................**

-------------------------------

 ด้วยการประปาส่วนภูมิภาคเขต 4 มีความประสงค์จะประกวดราคา **โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปาส่วนภูมิภาคสาขาภูเก็ต จังหวัดภูเก็ตด้วยวิธีการทางอิเล็กทรอนิกส์ (e-Auciton)** ณ การประปาส่วนภูมิภาคเขต 4 โดยมีข้อแนะนำและข้อกำหนดดังต่อไปนี้

 **1. เอกสารแนบท้ายเอกสารประกวดราคาซื้อด้วยวิธีการทางอิเล็กทรอนิกส์**

* 1. รายการละเอียดคุณลักษณะเฉพาะ

 1.2 แบบใบยื่นข้อเสนอการประกวดราคาซื้อด้วยวิธีการทางอิเล็กทรอนิกส์

1.3 หนังสือแสดงเงื่อนไขการจัดซื้อและการจัดจ้างด้วยวิธีการทางอิเล็กทรอนิกส์

 1.4 แบบสัญญาซื้อขาย

 1.5 แบบหนังสือค้ำประกัน

1. หลักประกันซอง (ใช้ในกรณีการดำเนินการที่มีวงเงินเกินกว่า 2,000,000.-บาท

 ขึ้นไป)

1. หลักประกันสัญญา

 1.6 บทนิยาม

 (1) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน

1. การขัดขวางการแข่งขันราคาอย่างเป็นธรรม

 1.7 แบบบัญชีเอกสาร

 (1) บัญชีเอกสารส่วนที่ 1

 (๒) บัญชีเอกสารส่วนที่ ๒

๒/๒. คุณสมบัติ ..............

- ๒ –

 **2. คุณสมบัติของผู้ประสงค์จะเสนอราคา**

 2.1 ผู้ประสงค์จะเสนอราคาต้องเป็นนิติบุคคลประเภทบริษัท จำกัด หรือบริษัทมหาชน จำกัด หรือห้างหุ้นส่วนจำกัด หรือห้างหุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ซึ่งอาจเป็นรายเดียวหรือหลายรายรวมกันในลักษณะกิจการร่วมค้า (Joint Venture) ในกรณีที่ผู้เสนอราคาเป็นกิจการร่วมค้า (Joint Venture) จะต้องเป็นนิติบุคคลหรือผู้เข้าร่วมไม่เกิน 3 ราย และ/หรือถ้าไม่สามารถจดทะเบียนเป็นนิติบุคคลร่วมค้า (Joint Venture) ได้ในวันยื่นซองประมูล จะต้องมีหนังสือรับรอง หรือบันทึกความเข้าใจการร่วมค้า จากผู้ที่มีอำนาจทุกนิติบุคคล และเมื่อได้รับการคัดเลือกเป็นผู้ชนะการประมูลด้วยระบบอิเล็กทรอนิกส์ จะต้องจดทะเบียนร่วมค้าให้เรียบร้อยก่อนลงนามในสัญญา

2.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

2.3 มีทุนจดทะเบียนหรือทุนจดทะเบียนรวมของนิติบุคคลหรือกิจการร่วมค้า ที่ชำระค่าหุ้นแล้วก่อนวันยื่นข้อเสนอไม่ต่ำกว่า 5 ล้านบาท

2.4 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นและ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

2.5 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

2.6 ผู้ประสงค์จะเสนอราคาต้องผ่านการพิจารณาตรวจสอบคุณสมบัติเบื้องต้นและคุณสมบัติทางเทคนิคโดยมีความถูกต้องเป็นไปตามรายละเอียดเงื่อนไข จึงจะมีสิทธิ์ได้รับการคัดเลือกให้เข้าเสนอราคา

2.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

2.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

2.9 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

 **3. หลักฐานการเสนอราคา**

 ผู้ประสงค์จะเสนอราคาจะต้องเสนอเอกสารหลักฐาน แยกเป็น 2 ส่วน คือ 3.1 ส่วนที่ 1 อย่างน้อยต้องมีเอกสารดังต่อไปนี้

 (1) ในกรณีผู้ประสงค์จะเสนอราคาเป็นนิติบุคคล

 (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

 ๓/ (ข)บริษัทจำกัด..........

- ๓ –

 (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม และบัญชีผู้ถือหุ้นรายใหญ่ พร้อมรับรองสำเนาถูกต้อง

 (2) ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง

 (3) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้า ฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)

 (4) สำเนาใบทะเบียนพาณิชย์ สำเนาใบทะเบียนภาษีมูลค่าเพิ่ม

 (5) บัญชีเอกสารส่วนที่ 1 ทั้งหมดที่ได้ยื่นตามแบบในข้อ 1.7 (1)

 3.2 ส่วนที่ 2 อย่างน้อยต้องมีเอกสารดังต่อไปนี้

1. รายงานข้อเสนอด้านเทคนิคการผลิตน้ำประปาพร้อมทั้งแผนการดำเนินงานและหรือแบบรูปรายการละเอียดคุณลักษณะเฉพาะ ตามข้อ 4.4
2. หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ โดยต้องลงนาม

พร้อมประทับตรา (ถ้ามี)

 (3) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้ประสงค์จะเสนอราคามอบอำนาจให้บุคคลอื่นทำการแทน

 (4) หลักประกันซอง ตามข้อ 5

 (5) แบบใบยื่นข้อเสนอการประกวดราคาซื้อด้วยวิธีการทางอิเล็กทรอนิกส์

 (4) บัญชีเอกสารส่วนที่ 2 ทั้งหมดที่ได้ยื่นตามแบบในข้อ 1.7 (2)

 **4. การเสนอราคา**

 4.1 ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประกวดราคาซื้อด้วยวิธีการทางอิเล็กทรอนิกส์นี้ และหนังสือแสดงเงื่อนไขการจัดซื้อและการจ้างด้วยวิธีการทางอิเล็กทรอนิกส์นี่โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้ประสงค์จะเสนอราคาให้ชัดเจน

 4.2 ผู้ประสงค์จะเสนอราคาต้องเสนอกำหนดยืนราคา**ไม่น้อยกว่า 120 วัน** นับแต่วันยืนยันราคาสุดท้าย โดยภายในกำหนดยืนราคา ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบที่ตนเสนอไว้ และจะถอนการเสนอราคามิได้

4.3 ผู้ประสงค์จะเสนอราคาจะต้องกำหนดเวลาส่งมอบน้ำประปา **ไม่เกิน 90 วัน** นับถัดจากวันลงนามในสัญญาซื้อขาย **สถานที่ส่งมอบ ณ การประปาส่วนภูมิภาคสาขาภูเก็ต และต้องส่งมอบน้ำประปารวมเป็นระยะเวลา 5 ปี**

๔/๔.๔ผู้ประสงค์....

- 4 –

 4.4 ผู้ประสงค์จะเสนอราคาจะต้องส่งรายงานข้อเสนอด้านเทคนิคการผลิตน้ำประปาพร้อมทั้งแผนการดำเนินงาน และหรือแบบรูปรายการละเอียดคุณลักษณะเฉพาะที่เสนอไปพร้อมเอกสารส่วนที่ 1 และเอกสารส่วนที่ 2 เพื่อประกอบพิจารณาหลักฐานดังกล่าวนี้ การประปาส่วนภูมิภาคเขต 4 จะยึดไว้เป็นเอกสารทางราชการ

 สำหรับส่งรายงานข้อเสนอด้านเทคนิคการผลิตน้ำประปาและแผนการดำเนินงานที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจทำนิติกรรมแทนนิติบุคคล หากคณะกรรมการประกวดราคามีความประสงค์จะขอดูต้นฉบับ รายงานข้อเสนอด้านเทคนิคการผลิตน้ำประปาและแผนการดำเนินงาน ผู้ประสงค์จะเสนอจะต้องนำต้นฉบับมาให้คณะกรรมการประกวดราคาตรวจสอบ**ภายใน 3 วัน**

 4.5 ผู้ประสงค์จะเสนอราคาต้องส่งข้อเสนอด้านเทคนิค เพื่อใช้ประกอบการพิจารณาและหรือประกอบสัญญา

 4.6 ก่อนยื่นเอกสารประกวดราคาซื้อด้วยวิธีการทางอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา รายละเอียดคุณลักษณะเฉพาะ ฯลฯ ให้ถี่ถ้วนและเข้าใจเอกสารประกวดราคาทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาซื้อด้วยวิธีการทางอิเล็กทรอนิกส์

 4.7 ผู้ประสงค์จะเสนอราคาจะต้องยื่นเอกสารประกวดราคาซื้อด้วยวิธีการทางอิเล็กทรอนิกส์ จ่าหน้าซองถึงประธานคณะกรรมการประกวดราคาตามโครงการ โดยระบุไว้ที่หน้าซองว่า “ **เอกสารประกวดราคาตามเอกสารประกวดราคาซื้อด้วยวิธีการทางอิเล็กทรอนิกส์ เลขที่ กปภ.ข.4- …….../.........** “ ยื่นต่อคณะกรรมการประกวดราคาตามโครงการใน**วันที่** **..........................**ระหว่างเวลา **10.00 น**. ถึงเวลา **10.30 น.** ณ ห้องประชุมการประปาส่วนภูมิภาคเขต 4

 **เมื่อพ้นกำหนดเวลายื่นเอกสารประกวดราคาซื้อด้วยวิธีการทางอิเล็กทรอนิกส์แล้วจะไม่รับเอกสารเพิ่มเติมโดยเด็ดขาด**

คณะกรรมการประกวดราคาจะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ 1.6 (1) ณ วันประกาศประกวดราคาซื้อด้วยวิธีการทางอิเล็กทรอนิกส์หรือไม่ พร้อมทั้งตรวจสอบข้อเสนอตามข้อ 3.2

และแจ้งผู้ประสงค์จะเสนอราคาแต่ละรายทราบผลการพิจารณาของตน ทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว

 หากปรากฏต่อคณะกรรมการประกวดราคา ก่อนหรือในขณะทีมีการเสนอราคาด้วยวิธีการทางอิเล็กทรอนิกส์ว่า มีผู้ประสงค์จะเสนอราคาหรือผู้มีสิทธิเสนอราคา กระทำการอันเป็นการขัดขวางการแข่งขันราคาอย่างเป็นธรรมตามข้อ 1.6(2) คณะกรรมการ ฯ จะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา และการประปาส่วนภูมิภาคเขต 4 จะพิจารณาลงโทษผู้ประสงค์จะเสนอราคา หรือผู้มีสิทธิเสนอราคาดังกล่าวเป็นผู้ทิ้งงาน

 ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคาอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาซื้อด้วยวิธีการทางอิเล็กทรอนิกส์ หรือเป็น

๕/ผู้ประสงค์.............

- ๕ -

ผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือผู้ประสงค์จะเสนอราคาไม่ผ่านคุณสมบัติทางเทคนิค อาจอุทธรณ์คำสั่งดังกล่าวต่อหัวหน้างานที่จัดหาพัสดุภายใน 3 วัน นับแต่วันที่ได้รับแจ้งจากคณะกรรมการประกวดราคา การวินิจฉัยอุทธรณ์ของหัวหน้าหน่วยงานที่จัดหาพัสดุให้ถือเป็นที่สุด หากปรากฏต่อคณะกรรมการประกวดราคาว่า กระบวนการเสนอราคาซื้อทางอิเล็กทรอนิกส์ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการประกวดราคาจะสั่งพักกระบวนการเสนอราคา โดยมิให้ผู้แทนมีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไปจากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้ ประธานคณะกรรมการประกวดราคาจะสั่งยกเลิกกระบวนการเสนอราคา และกำหนดวัน เวลา และสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ

 คณะกรรมการประกวดราคาสงวนสิทธิ์ในการตัดสินใจดำเนินการใด ๆ ระหว่างการประกวด ราคา ฯ เพื่อให้การประกวดราคา ฯ เกิดประโยชน์สูงสุดต่อ กปภ.

 4.8 ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ ดังนี้

1. ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ ที่ได้ยื่นมาพร้อมกับซองข้อเสนอราคาทางเทคนิค
2. ราคาสูงสุดของการประกวดราคาซื้อด้วยวิธีการทางอิเล็กทรอนิกส์ จะต้องเริ่มต้นที่**ลูกบาศก์เมตรละ 13.14 - บาท** **(รวมภาษีมูลค่าเพิ่ม 7%)**
3. ราคาเสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว

 (4) ผู้มีสิทธิเสนอราคาหรือผู้แทนจะต้องมาลงทะเบียนเพื่อเข้าสู่กระบวนการเสนอราคา ตามวัน เวลา และสถานที่ที่กำหนด

 (5) ผู้มีสิทธิเสนอราคาหรือผู้แทนที่มาลงทะเบียนแล้วต้อง LOG IN เข้าสู่ระบบ

(6) ผู้มีสิทธิเสนอราคาหรือผู้แทนที่ LOG IN แล้ว จะต้องดำเนินการเสนอราคา โดย

ราคาที่เสนอในการประกวดราคาจัดซื้อด้วยวิธีการทางอิเล็กทรอนิกส์ จะต้องต่ำกว่าราคาสูงสุดในการประกวดราคาฯ และจะต้องเสนอลดราคาขั้นต่ำ (Minimum Bid) ไม่น้อยกว่าครั้งละ 0.02 บาท จากราคาสูงสุดในการประกวดราคาฯ และการเสนอลดราคาครั้งถัด ๆ ไป ต้องเสนอลดราคาครั้งละไม่น้อยกว่า 0.02 บาท จากราคาครั้งสุดท้ายที่เสนอลดแล้ว

1. ห้ามผู้มีสิทธิเสนอราคาถอนการเสนอราคา และเมื่อการประกวดราคา ฯ เสร็จสิ้น

แล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด

 (8) ผู้เสนอราคาที่ได้รับคัดเลือกให้เป็นผู้ชนะการเสนอราคา ต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้จะแจ้งให้ทราบในวันเสนอราคา

๖/(๙) ผู้มีสิทธิ.........

- ๖ –

 (9) ผู้มีสิทธิเสนอราคาจะต้องมาเสนอราคา ในวันที่ **................................** ตั้งแต่เวลา …………น. เป็นต้นไป ทั้งนี้ จะแจ้งนัดหมายตามแบแจ้ง วัน เวลา และสถานที่ที่เสนอราคา (บก.005) ให้ทราบต่อไป

 (10) ผู้มีสิทธิเสนอราคาสามารถศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์ ที่แสดงไว้ในเว็บไซต์ [www.gprocurement.go.th](http://www.gprocurement.go.th/) และผู้มีสิทธิเสนอ

ราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์ ตั้งแต่วันที่ 1 ตุลาคม 2555 เป็นต้นไป  **5. หลักประกันซอง**

ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค จำนวน **2,400,600.- บาท** (**เงินสองล้านสี่แสนหกร้อยบาทถ้วน)** โดยหลักประกันซองจะต้องมีระยะเวลาการค้ำประกัน **ตั้งแต่วันยื่นซองข้อเสนอทางด้านเทคนิค ครอบคลุมไปจนถึงวันสิ้นสุดการยืนราคา** โดยหลักประกันให้ใช้อย่างหนึ่งอย่างใด ดังต่อไปนี้

 5.1 เงินสด

 5.2 เช็คที่ธนาคารสั่งจ่ายให้แก่การประปาส่วนภูมิภาค โดยเป็นเช็คลงวันที่ที่ยื่นซองข้อเสนอด้านเทคนิคหรือก่อนหน้านั้นไม่เกิน 3 วันทำการของทางราชการ (สำหรับเช็คที่ธนาคารสั่งจ่ายต่างท้องที่ หากจะต้องเสียค่าใช้จ่ายอื่นใดเกี่ยวกับการเรียกเก็บเงินตามเช็คนั้น ผู้ขอใช้เช็คจะต้องเป็นผู้ชำระเองทั้งหมด)

 5.3 หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.5 (1)

 5.4 หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.5 (1)

 5.5 พันธบัตรรัฐบาลไทย

 หลักประกันซองตามข้อนี้ การประปาส่วนภูมิภาคเขต 4 จะคืนให้ผู้ประสงค์จะเสนอราคาหรือผู้ค้ำประกันภายใน 15 วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุด จะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว การคืนหลักประกันซอง ไม่ว่ากรณีใด ๆ จะคืนให้โดยไม่มีดอกเบี้ย

1. **หลักเกณฑ์และสิทธิในการพิจารณาราคา**
	1. ในการประกวดราคาซื้อด้วยวิธีการทางอิเล็กทรอนิกส์ครั้งนี้ การประปาส่วนภูมิภาค

เขต 4 จะพิจารณาติดสินด้วย (ราคารวม/ราคาต่อรายการ) เป็นเกณฑ์ตัดสิน

 6.2 หากผู้ประสงค์จะเสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นเอกสารประกวดราคาจัดซื้อด้วยวิธีการทางอิเล็กทรอนิกส์ไม่ถูกต้องตามข้อ 4 แล้ว คณะกรรมการประกวดราคาจะไม่รับพิจารณาข้อเสนอของผู้ประสงค์จะเสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาซื้อด้วยวิธีการทางอิเล็กทรอนิกส์ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อการประปาส่วนภูมิภาคเขต 4 เท่านั้น

๗/๖.๓ การประปา….

- ๗ -

 6.3 การประปาส่วนภูมิภาคเขต 4 สงวนสิทธิไม่พิจารณาของผู้ประสงค์จะเสนอราคาโดยไม่มีการผ่อนผัน ในกรณีดังต่อไปนี้

 (1) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารประกวดราคาซื้อด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาซื้อด้วยวิธีการทางอิเล็กทรอนิกส์ของการประปาส่วนภูมิภาคเขต 4

 (2) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาซื้อด้วยวิธีการทางอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้ประสงค์จะเสนอราคารายอื่น

 6.4 ในการตัดสินการประกวดราคาซื้อด้วยวิธีการทางอิเล็กทรอนิกส์ หรือในการทำสัญญา

คณะกรรมการประกวดราคา หรือ การประปาส่วนภูมิภาคเขต 4 มีสิทธิให้ผู้ประสงค์จะเสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ การประปาส่วนภูมิภาคเขต 4 มีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสม หรือไม่ถูกต้อง

 6.5 การประปาส่วนภูมิภาคเขต 4 ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาซื้อด้วยวิธีการทางอิเล็กทรอนิกส์ โดยไม่พิจารณาจัดซื้อเลยก็ได้ สุดแต่จะพิจารณา ทั้งนี้ เพื่อประโยชน์ของ กปภ.เป็นสำคัญ และให้ถือว่าการตัดสินของการประปาส่วนภูมิภาคเขต 4 เป็นเด็ดขาด ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใดๆ มิได้ รวมทั้ง การประปาส่วนภูมิภาคเขต 4 จะพิจารณายกเลิกการประกวดราคาซื้อด้วยวิธีการทางอิเล็กทรอนิกส์ และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

 6.6 ในกรณีที่ปรากฏข้อเท็จจริงภายหลังจากการประกวดราคาซื้อด้วยวิธีการทางอิเล็กทรอนิกส์ว่า ผู้ประสงค์จะเสนอราคาที่มีสิทธิได้รับการคัดเลือกเป็นผู้เสนอราคา ที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาซื้อด้วยวิธีการทางอิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6 การประปาส่วนภูมิภาคเขต 4 มีอำนาจที่จะตัดรายชื่อผู้มีสิทธิได้รับการคัดเลือกดังกล่าว และ กปภ. จะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

1. **การทำสัญญาซื้อขาย**

ผู้ชนะการประมูลซื้อด้วยวิธีการทางอิเล็กทรอนิกส์จะต้องทำสัญญาซื้อขายตามแบบสัญญาดังระบุในข้อ 1.4 กับ การประปาส่วนภูมิภาคเขต 4 ภายใน 7 วัน นับถัดจากวันได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาสิ่งของที่ประกวดราคาซื้อด้วยวิธีการทางอิเล็กทรอนิกส์ ให้การประปาส่วนภูมิภาคเขต 4 ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

๘/(1) เงินสด...

- ๘ –

 (1) เงินสด

 (2) เช็คที่ธนาคารสั่งจ่ายให้แก่ การประปาส่วนภูมิภาค โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ (สำหรับเช็คที่ธนาคารสั่งจ่ายต่างท้องที่ หากจะต้องเสียค่าใช้จ่ายอื่นใดเกี่ยวกับการเรียกเก็บเงินตามเช็คนั้น ผู้ขอใช้เช็คจะต้องเป็นผู้ชำระเองทั้งหมด)

 (๓) หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ

 1.5 (2)

 (4) หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกัน ตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.5 (2)

 (5) พันธบัตรรัฐบาลไทย

 หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่คู่สัญญา พ้นจากข้อผูกพันตามสัญญาซื้อขายแล้ว

 **8.** **อัตราค่าปรับ**

 ค่าปรับตามร่างสัญญาซื้อขาย ให้เป็นดังต่อไปนี้

 8.1 หากผู้ประสงค์จะเสนอราคาไม่สามารถดำเนินการส่งมอบน้ำประปาในวันที่กำหนด ผู้เสนอราคาต้องชำระค่าปรับให้กับผู้ซื้อเป็นรายวันในอัตราวันละ 120,030.- บาท(หนึ่งแสนสองหมื่นสามสิบบาทถ้วน) นับถัดจากวันที่กำหนดให้ผู้เสนอราคาส่งมอบน้ำประปา จนถึงวันที่ผู้เสนอราคาสามารถส่งมอบน้ำประปาได้จริง

 8.2 หากผู้ประสงค์จะเสนอราคาไม่สามารถส่งมอบน้ำประปาได้หรือส่งมอบได้บางส่วนไม่ครบจำนวนหรือส่งมอบน้ำประปาได้แรงดันน้อยกว่า 20 (ยี่สิบ)เมตร(น้ำ) วัด ณ จุด หน้า Booster Pump บริเวณสถานีเพิ่มแรงดันน้ำกมลา หรือส่งมอบน้ำประปาที่ไม่มีคุณภาพตามที่กำหนดในสัญญา ผู้เสนอราคาต้องชำระค่าปรับให้กับผู้ซื้อเป็นรายวันในอัตราวันละ 1,000 (หนึ่งพันบาท) นับแต่วันที่ผู้เสนอราคาได้ทำผิดสัญญาดังกล่าว

 **9. การรับประกันความชำรุดบกพร่อง**

 ผู้ชนะการประกวดราคาซื้อด้วยวิธีการทางอิเล็กทรอนิกส์ ซึ่งได้ทำข้อตกลงเป็นหนังสือ หรือทำสัญญาซื้อขายตามแบบดังระบุในข้อ 1.4 แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า 1 ปี - เดือน นับถัดจากวันที่ผู้ซื้อรับมอบ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน **7 วัน** นับถัดจากวันที่ได้รับแจ้งความชำรุดบกพร่อง

 **10.** **ข้อสงวนสิทธิในการเสนอราคาและอื่น ๆ**

 10.1 เงินสำหรับการซื้อน้ำประปาครั้งนี้ ได้มาจากเงิน **งบทำการประจำปี 2558** และเงินช่วยเหลือจาก -

 การลงนามในสัญญาจะกระทำได้ต่อเมื่อ การประปาส่วนภูมิภาคเขต 4 ได้รับอนุมัติเงินค่าน้ำประปาจาก **งบทำการประจำปี 2558** เงินกู้จาก -และเงินช่วยเหลือจาก - แล้วเท่านั้น

๙/๑๐.๒ เมื่อการ...

- ๙ -

 10.2 เมื่อการประปาส่วนภูมิภาคเขต 4 ได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามการประกวดราคาซื้อด้วยวิธีการทางอิเล็กทรอนิกส์แล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาจะต้องปฏิบัติตามกฎหมายว่าด้วยสำนักส่งเสริมการพาณิชย์นาวี ดังนี้ (1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน 7 วัน นับตั้งแต่วันที่ผู้ขายสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (2) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการสำนักส่งเสริมการขนส่งทางน้ำและการพาณิชยนาวี ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยสำนักส่งเสริมการขนส่งทางน้ำและการพาณิชยนาวี

 10.3 ผู้ประสงค์จะเสนอราคาซึ่งได้ยื่นเอกสารประกวดราคาด้วยวิธีการทางอิเล็กทรอนิกส์ต่อ การประปาส่วนภูมิภาคเขต 4 แล้ว จะถอนตัวออกจากการประกวดราคา ฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้ว ต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดในข้อ 4.8 (4) (5) (6)และ (7) มิฉะนั้น การประปาส่วนภูมิภาคเขต 4 จะริบหลักประกันซองจำนวนร้อยละ 2.5 ของวงเงินที่จัดหาทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม

 10.4 ผู้เสนอราคาซึ่ง การประปาส่วนภูมิภาคเขต 4 ได้คัดเลือกแล้ว ไม่ไปทำสัญญาหรือข้อตกลงภายในเวลาที่ทางการประปาส่วนภูมิภาคเขต 4 กำหนดดังระบุไว้ในข้อ 7 การประปาส่วนภูมิภาคเขต 4 จะริบหลักประกันซอง หรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 10.5 การประปาส่วนภูมิภาคเขต 4 สงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

 การประปาส่วนภูมิภาคเขต 4

 วันที่ .........................................

**หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์**

 หนังสือแสดงเงื่อนไขนี้ เป็นหนังสือที่จัดทำขึ้นเป็น 3 ฝ่าย ระหว่าง **การประปาส่วนภูมิภาคเขต 4**

(ชื่อหน่วยงานที่จะจัดหาพัสดุ) โดย.............................................................................................ในฐานะประธานคณะกรรมการประกวดราคา ซึ่งต่อไปนี้ เรียกว่า “ผู้รับบริการ” โดย **บริษัท กสท โทรคมนาคม จำกัด (มหาชน)** (ชื่อบริษัทตลาดกลาง) ซึ่งต่อไปนี้เรียกว่า “ผู้ให้บริการตลาดกลางอิเล็กทรอนิกส์” ฝ่ายหนึ่ง และ...………………………

………………………………………..……………(ระบุให้ชัดเจนว่าเป็นบริษัทจำกัด,บริษัทมหาชน,ห้างหุ้นส่วนจำกัด ฯลฯ)โดย..........................……….....………................................ซึ่งต่อไปนี้เรียกว่า “ผู้มีสิทธิเสนอราคา” อีกฝ่ายหนึ่ง

 ทั้ง 3 ฝ่ายตกลงยินยอมรับเงื่อนไข และวิธีปฏิบัติในการเข้าร่วมประมูลด้วยระบบอิเล็กทรอนิกส์ ดังนี้

1. **วัตถุประสงค์และขอบเขต**

 ผู้รับบริการประสงค์จะเปิดทำการประมูลด้วยระบบอิเล็กทรอนิกส์ตามรายละเอียดข้อกำหนดหรือประกาศของ **การประปาส่วนภูมิภาคเขต 4** (ชื่อหน่วยงานที่จะจัดหาพัสดุ) เรื่อง ประกวดราคา**โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปาส่วนภูมิภาคสาขาภูเก็ต จังหวัดภูเก็ต** เลขที่ **กปภ.ข.4-......./๒๕๕8** ลงวันที่.......................……และผู้ให้บริการตลาดกลางอิเล็กทรอนิกส์ มีความประสงค์จะให้บริการระบบประมูลอิเล็กทรอนิกส์ โดยตกลงดำเนินการตามรายละเอียดกฎเกณฑ์ในการให้บริการตามระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549

 และผู้ที่ได้รับแจ้งให้เป็นผู้มีสิทธิเสนอราคา ตามประกาศของ **การประปาส่วนภูมิภาคเขต 4**

(ชื่อหน่วยงานที่จะจัดหาพัสดุ) เรื่อง ประกวดราคา**โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้**

**ผู้ใช้น้ำของการประปาส่วนภูมิภาคสาขาภูเก็ต จังหวัดภูเก็ต** เลขที่ กปภ.ข.4-.........**/2558** ลงวันที่.....................................จะต้องไปเสนอราคา ตามวัน เวลา และสถานที่ที่กำหนด และยินยอมปฏิบัติตามระเบียบ ฯ ข้างต้น

 **2. ข้อกำหนดอื่น**

 **2.1 หน้าที่ของผู้มีสิทธิเสนอราคา**

 2.1.1 ผู้มีสิทธิเสนอราคาจะต้องมาเสนอราคา ณ วัน เวลา และสถานที่ที่กำหนด โดยต้องส่งผู้แทนเข้าเสนอราคาไม่เกิน 3 คน และไม่สามารถเปลี่ยนหรือเพิ่มผู้แทนได้ แต่สามารถถอดถอนผู้แทนบางคนด้วยเหตุใดเหตุหนึ่งได้

 2.1.2 เมื่อการเสนอราคาทางอิเล็กทรอนิกส์เสร็จสิ้นแล้ว ผู้เสนอราคาคนใดคนหนึ่งของ

ผู้มีสิทธิเสนอราคาแต่ละรายที่มาลงทะเบียนเพื่อเข้าสู่กระบวนการเสนอราคา ลงนามยืนยันการเสนอราคาตามแบบ บก.๐๐8 ที่กรรมการประกวดราคานำมามอบให้ ณ ห้องเสนอราคาที่ผู้มีสิทธิเสนอราคาประจำอยู่ จึงจะสามารถออกจากห้องเสนอราคาได้

 2 / 2.1.3 ผู้มีสิทธิ.....................................

-2-

2.1.3 ผู้มีสิทธิเสนอราคาต้องทำการศึกษาประกาศการประกวดราคาของผู้รับบริการ และต้องปฏิบัติตามอย่างเคร่งครัด รวมทั้งต้องศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์ ที่แสดงไว้ในเว็บไซต์ [www.gprocurement.go.th](http://WWW.gprocurement.go.th/) และผู้มีสิทธิเสนอราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์ในครั้ง

**2.2 การริบหลักประกันซองของผู้มีสิทธิเสนอราคา**

 ให้ผู้รับบริการริบหลักประกันซองของผู้มีสิทธิเสนอราคา ในอัตราร้อยละ ๒.๕ ของวงเงินที่จัดหา ในกรณีที่ผู้มีสิทธิเสนอราคากระทำผิดเงื่อนไข ดังนี้

 **๒.๒.1 ผู้มีสิทธิเสนอราคาไม่ส่งผู้แทนมาลงทะเบียนเพื่อเข้าสู่กระบวนการเสนอราคาตามวัน เวลาและสถานที่ที่กำหนด**

 **๒.๒.2 ผู้มีสิทธิเสนอราคาที่มาลงทะเบียนแล้วไม่เข้า LOG IN เข้าสู่ระบบ**

 **๒.๒.3 ผู้มีสิทธิเสนอราคา LOG IN แล้ว แต่ไม่มีการเสนอราคา หรือเสนอราคาผิดเงื่อนไขที่ กวพ.อ. กำหนด โดยการเสนอราคาสูงกว่า หรือเท่ากับราคาสูงสุดในการประกวดราคา ฯ หรือเสนอลดราคาขั้นต่ำ (Minimum Bid) แต่ละครั้งที่เสนอลดลงราคาน้อยกว่า 0.02 บาท**

 **๒.๒.4 ผู้มีสิทธิเสนอราคาไม่ลงลายมือชื่อในแบบ บก.008 แบบยืนยันราคาสุดท้ายในการเสนอราคา**

**2.3 ค่าธรรมเนียมการประมูล ฯ**

 ผู้มีสิทธิเสนอราคาที่ได้รับการคัดเลือกจากผู้รับบริการให้เป็นผู้ชนะการเสนอราคา

ต้องจ่ายชำระค่าใช้จ่ายในการจัดการประมูล ฯ ให้กับผู้ให้บริการตลาดกลางอิเล็กทรอนิกส์ เป็นจำนวนเงิน

**ราคาที่ชนะการประมูล............................แต่ไม่เกิน..................**บาท (เงิน.........................) (รวมภาษีมูลค่าเพิ่มแล้ว) โดยจ่ายชำระงวดเดียวภายใน 30 วัน นับแต่ได้รับใบแจ้งหนี้จากผู้ให้บริการ

**2.๔ การอุทธรณ์การเสนอราคา**

 กรณีที่ผู้มีสิทธิเสนอราคาที่เข้าสู่กระบวนการเสนอราคาไม่เห็นด้วยกับผลการพิจารณาของหัวหน้าหน่วยงาน ให้อุทธรณ์ต่อคณะกรรมการว่าด้วยการพัสดุด้วยวิธีการทางอิเล็กทรอนิกส์ (กวพ.อ.) ภายใน 3 วันนับแต่วันที่ได้รับแจ้ง และ กวพ.อ.จะพิจารณาให้เสร็จภายใน 30 วัน ซึ่งในระหว่างนี้จะดำเนินการขั้นตอนต่อไปมิได้

 ทั้งนี้ หากผู้มีสิทธิเสนอราคาได้อุทธรณ์ในส่วนที่เกี่ยวข้องกับระบบหรือข้อมูลการเสนอราคาประมูลของผู้ให้บริการตลาดกลางอิเล็กทรอนิกส์ ผู้ให้บริการตลาดกลางอิเล็กทรอนิกส์จะนำส่งข้อมูลจากฐานข้อมูลกลางของเครื่องแม่ข่าย (Log file) และรายงานสรุปผลประมูลต่อผู้รับบริการเท่านั้น

**2.๕ การสงวนสิทธิ์ของผู้ให้บริการตลาดกลางอิเล็กทรอนิกส์**

 2.๕.1 ผู้มีสิทธิเสนอราคาที่ต้องการเสนอราคาในช่วงสุดท้ายของการประมูล ควรทำการเสนอราคาก่อนเวลาสิ้นสุดการประมูลอย่างน้อย 1 นาที ทั้งนี้เพื่อเป็นการเผื่อเวลาสำหรับการเดินทางของข้อมูลที่เข้าสู่ระบบ Server

3/ 2.5.2 จะถือเอา ..............................

-3-

 2.๕.2 จะถือเอาผลการเสนอราคา และเวลาที่แสดงในระบบฐานข้อมูลกลางจากเครื่องแม่ข่าย (Log file) เป็นหลักฐานแสดงการเสนอราคาเท่านั้น

 ทั้ง 3 ฝ่าย ได้รับทราบและยินยอมปฏิบัติตามข้อความและเงื่อนไขทุกประการตามหนังสือฉบับนี้รวมถึงเอกสารที่เกี่ยวข้องทั้งหมด เช่น เอกสารประกวดราคา เป็นต้น จึงได้ลงนามพร้อมทั้งประทับตราบริษัท

(ถ้ามี) ไว้เป็นหลักฐานในเอกสารฉบับนี้ และขอตอบรับการเข้าร่วมการประมูล ฯ ในวันและเวลาดังกล่าว

 ชื่อ.................................................................ผู้รับบริการ

 (................................................................)

 ตำแหน่ง ประธานคณะกรรมการประกวดราคา

 ชื่อ.......................................................................ผู้ให้บริการตลาดกลาง

 (...................................................................)

 ตำแหน่ง ...............................................................

 ชื่อ...........................................................................ผู้มีสิทธิเสนอราคา

 (........................................................................)

 ตำแหน่ง ....................................................................